 

ERASMUS+

**Thirrje për bursa mësimdhënie/trajnim për stafin akademik dhe ndihmës akademik me karakter administrativ me kohë të plotë në kuadër të Programit “Erasmus +” për komponentin KA1 *International Credit Mobility***

Universiteti “Ismail Qemali”, Vlorë në bashkëpunim me **Universitetin Kalisz** në Poloni në kuadër të Programit “Erasmus+” për komponentin KA1, fton të gjithë stafin me kohë të plotë në UV të aplikojnë për bursë për mobilitet mësimdhënie/trajnim.

***Mobiliteti përfshin:***

* Shkëmbimin e stafit akademik për mësimdhënie, i cili lidhet me fushat sipas kodit ISCED “0913 Nursing and midwifery”

- Shkëmbimin e stafit ndihmës akademik me karakter administrativ për trajnim.

- Kohëzgjatja: 5 + 2 ditë.

- Numri i kuotave: - 3 (tre) mësimdhënie

 - 2 (dy) trajnim

- Periudha e mobilitetit: 02-08 Qershor 2024 (Konferenca për Shëndetin e Familjes”

- Dieta ditore: 140 Euro.

- Shpenzime udhëtimi: 275 Euro. Shpenzimet e udhëtimit përllogariten në bazë të largësisë sipas linkut: <https://ec.europa.eu/programmes/erasmus-plus/resources/distance-calculator_en>

***Kriteret për aplikim për mobilitet mësimdhënie:***

* Stafi akademik me kohë të plotë në UV.
* Njohja e gjuhës angleze minimalisht në nivelin B2.

***Kriteret për aplikim për trajnim:***

* Staf ndihmës akademik me karakter administrativ me kohë të plotë në UV.
* Njohja e gjuhës angleze minimalisht në nivelin B2.

***Kriteret e përzgjedhjes:***

Stafi do të përzgjidhet në bazë të skemës së miratuar në rregulloren “Për Implementimin e Marrëveshjeve Ndër-institucionale në Kuadër të Programit Erasmus+ KA107 International Credit Mobility’’, sipas kritereve të mëposhtme:

* Arritja akademike. Titulli akademik/ Grada shkencore për stafin akademik.
* Eksperienca në punë për stafin ndihmës akademik/administrativ.
* Kompetenca e gjuhës së huaj.

Në rast të kandidatëve me pikë të barabarta:

* Prioritet do t’u jepet stafit që u përkasin grupeve me diversitete sociale ekonomike, gjinore, racore, ngjyre, aftësi të veçanta, etj.
* Barazia gjinore (aty ku është e mundur, të përzgjidhen kandidatë të barabartë në numër për nga gjinia).
* Prioritet do t’u jepet stafit që nuk kanë përfituar më parë nga programi Erasmus+ KA1.

***Dokumentet e nevojshme për aplikim:***

* Formular i aplikimit.
* Kopje e dokumentit identifikues/ pasaportë.
* Dokument që vërteton statusin e të punësuarit pranë UV-së.
* Jetëshkrimi (Curriculum Vitae) në gjuhën angleze.
* Vërtetim nga Rektori / Dekani i Fakultetit tuaj që ju lejon të shkëputeni për të kryer mobilitetin.
* Çertifikatë që vërteton njohjen e gjuhës.

**Dorëzimi i dokumentave të aplikimit kryhet në një nga mënyrat e mëposhtme:**

* Elektronikisht (të skanuara në formatin pdf) në adresën international@univlora.edu.al
* Dorazi pranë Sektorit të Projekteve dhe Marrëdhënieve me Jashtë pranë Rektoratit, Kati i I-rë.

**Afati i fundit i aplikimit është 11/03/2024**

***Procedura e përzgjedhjes:***

* + - 1. **Faza e Nominimit**
* UV ngre një komision ad-hoc, i cili do t’i rendisë kandidatët në bazë të skemës së pikëzimit si dhe kritereve të thirrjes.
* Kandidatët aplikues do të njoftohen prej SPMJ-së në adresën e tyre të email-it mbi rezultatet e renditjes.
* Kandidatët aplikues kanë të drejtën e ankimimit kundër vendimit të komisionit ad-hoc pranë Rektorit brenda 5 (pesë) ditëve nga marrja e njoftimit.
* Në përfundim të afatit të ankimimit, SPMJ përcjell listën e stafit të nominuar pranë pranë Universitetit Kalish.
	+ - 1. **Faza e përzgjedhjes nga universiteti pritës**
* Stafi i nominuar do të kontaktohen prej Universitetit Kalish mbi njoftimin e ditës së intervistës online.
* UV-së do i niset një list me aplikantët e përzgjedhur ose jo.

Më shumë informacion mbi universitetin pritës dhe katalogun e kurseve në gjuhë të huaj i gjeni në linket:

<https://uniwersytetkaliski.edu.pl/en/home-page/>

<https://uniwersytetkaliski.edu.pl/en/international-cooperation/erasmus-course-catalogues/>

Për më shumë informacion rreth skemës së mobilitetit dhe mënyrës së aplikimit mund të kontaktoni me Sektorin e Projekteve dhe Marrëdhënieve me Jashtë (international@univlora.edu.al).

***Universiteti “Ismail Qemali”, Vlorë ju uron suksese!***